

# Event Details

- **Event Name**: ΚΕΡΚΙΝΗ: Το Οδοιπορικό των Φτερωτών Θεών Συνοδός στις πορείες Μάνος Παπακαλοδούκας
- **Event Start and End Date**: Fri, 29 May, 2026 at 07:00 am – Mon, 01 Jun, 2026 at 08:00 pm (+03:00)
- **Event Description**: ΚΕΡΚΙΝΗ: Το Οδοιπορικό των Φτερωτών Θεών
Τετραήμερο του Αγίου Πνεύματος (29.05.-01.06.2026)

Συνοδός μας στις πορείες ο Μάνος Παπακαλοδούκας

Εκεί που η Γη Αγγίζει τον Ουρανό και το Νερό Ψιθυρίζει Θρύλους
Υπάρχουν μέρη που τα βλέπεις και μέρη που τα νιώθεις με κάθε σου ανάσα.

Οι Εξερευνητές σάς προσκαλούν σ’ έναν επίγειο παράδεισο το τετραήμερο του Αγίου Πνεύματος, εκεί που η άνοιξη δίνει τη σκυτάλη στο καλοκαίρι. Εκεί που οι αργυροπελεκάνοι χορεύουν πάνω από τα νούφαρα και τα νεροβούβαλα καθρεφτίζονται στα ακίνητα νερά. 

Δεν πάμε απλώς μια εκδρομή. Πάμε να γίνουμε κομμάτι ενός ζωντανού πίνακα ζωγραφικής. Είστε έτοιμοι να αφήσετε τον θόρυβο της πόλης και να ακούσετε το φτερούγισμα της ζωής;

Η Λίμνη Κερκίνη δεν είναι απλώς ένας υγρότοπος· είναι ένα σύγχρονο θαύμα που γεννήθηκε το 1932, όταν ο άνθρωπος "τιθάσευσε" τον ορμητικό ποταμό θεό Στρυμόνα για να χαρίσει ζωή στην πεδιάδα. Εκεί που κάποτε οι αρχαίοι Παίονες έχτιζαν τους λιμναίους οικισμούς τους πάνω στο νερό και ο Ηρόδοτος θαύμαζε την αφθονία της φύσης, δημιουργήθηκε μια νέα «Κιβωτός».

Στα γαλήνια νερά της, όπου καθρεφτίζεται το επιβλητικό όρος Μπέλες (η αρχαία Κερκίνη), η μυθολογία συναντά την ιστορία. Εκεί που οι αρχαίοι πίστευαν πως οι θεότητες του νερού προστάτευαν τις όχθες, σήμερα επιστρέφουμε εμείς για να συναντήσουμε τους σύγχρονους «Φτερωτούς Θεούς». Οι αργυροπελεκάνοι, οι ερωδιοί και οι περήφανοι νεροβούβαλοι γίνονται οι πρωταγωνιστές μιας ιστορίας που ξεκινά από τα βάθη των αιώνων και συνεχίζεται, ολοζώντανη, μέχρι σήμερα.


➡️ ΠΡΟΓΡΑΜΜΑ ⬅️

🗓️ 1η ημέρα, Παρασκευή, 29 Μαΐου 

▶️ 07:00 Αναχώρηση από τη Γλυφάδα (δείτε τις ενδιάμεσες στάσεις επιβίβασης εδώ: https://tr.ee/bus_stops ή ρωτήστε μας).

▶️ 07:00-13:30 Άφιξη στη Λιμνοθάλασσα Καλοχωρίου

▶️ 13:30-14:30: Πεζοπορία στον «Κόκκινο Δρόμο» και παρατήρηση πουλιών στο Εθνικό Πάρκο Δέλτα Αξιού

Ο «Κόκκινος Δρόμος» &amp; το Ανάχωμα στο Εθνικό Πάρκο Δέλτα Αξιού

Στάση στο Καλοχώρι, την πύλη του Εθνικού Πάρκου Δέλτα Αξιού. Το μονοπάτι μήκους 1,5 -2 χλμ. (πήγαινε-έλα), γνωστό ως «Κόκκινος Δρόμος» (λόγω του χρώματος του χώματος), διασχίζει τη λιμνοθάλασσα και είναι ιδανικό για μικρή πεζοπορία. 

Θα περπατήσουμε πάνω στο ανάχωμα δίπλα στη θάλασσα και τη λιμνοθάλασσα. Θα δούμε φλαμίνγκο και ερωδιούς και θα έχουμε μια πρώτη γνωριμία με τους ευγενικούς γίγαντες του υγρότοπου, προτού συναντήσουμε τα μεγάλα κοπάδια τους στην Κερκίνη καθώς στις εκβολές του Γαλλικού ποταμού ζει ένα από τα τελευταία κοπάδια νεροβούβαλων στην Ελλάδα. Θα περπατάμε κυριολεκτικά πάνω στο νερό. Δεξιά και αριστερά η λιμνοθάλασσα με τα πουλιά και στο βάθος η θέα της Θεσσαλονίκης που μοιάζει να «επιπλέει». Το κόκκινο χώμα μέσα στο μπλε της λιμνοθάλασσας είναι σκέτη μαγεία.

▶️ 14:30-14:45 αναχώρηση από Καλοχώρι και άφιξη στη Χαλάστρα

▶️ 14:50-16:50: Φαγητό στη Χαλάστρα που φημίζεται για τα μύδια της και το φρέσκο ψάρι. 
Η Χαλάστρα είναι ένας μικρός γαστρονομικός θησαυρός, ειδικά για το φρέσκο ψάρι της και τις  τοπικές της γεύσεις (μην ξεχνάτε ότι η περιοχή παράγει τα περισσότερα μύδια στην Ελλάδα!).

▶️ 16:50-18:00: Αναχώρηση και άφιξη στην Κερκίνη

▶️ 18:00-18:30 Τακτοποίηση στο ξενοδοχείο Ερωδιός στις όχθες της λίμνης

▶️ 18:30-19:00 αναχώρηση από το ξενοδοχείο και άφιξη στη λίμνη με το πούλμαν 
Πάνω στην ώρα για το «χρυσό» φως του απογεύματος στη λίμνη. Το ηλιοβασίλεμα στην Κερκίνη, με τις κραυγές των πουλιών να σβήνουν σιγά-σιγά, είναι η απόλυτη μυσταγωγία. 

▶️ 20:30–21:00 αναχώρηση από τη λίμνη και επιστροφή στο ξενοδοχείο για διανυκτέρευση


🗓️ 2η ημέρα, Σάββατο, 30 Μαΐου: Η Μυσταγωγία της Λίμνης – Υδάτινη Εξερεύνηση &amp; το Παραποτάμιο Δάσος 

Σήμερα η λίμνη μάς αποκαλύπτεται σε όλο της το μεγαλείο. Γιατί την άνοιξη η λίμνη είναι ένα «μαιευτήριο» της φύσης. 
08:00-9:00 Πρωινό στο ξενοδοχείο

▶️ 09:00-09-30 Αναχώρηση από το ξενοδοχείο και άφιξη στις παραδοσιακές βάρκες της λίμνης (πλάβες)

▶️ 09:30-11:00 Βαρκάδα στη λίμνη (κόστος 10€ για γκρουπ 8€ το άτομο)

Πρωινό στο νερό: Επιβιβαζόμαστε στις παραδοσιακές «πλάβες» (βάρκες χωρίς καρίνα) για να πλησιάσουμε αθόρυβα το «βυθισμένο δάσος». Θα δούμε από απόσταση αναπνοής τους εντυπωσιακούς αργυροπελεκάνους (τους βασιλιάδες της λίμνης, με άνοιγμα φτερών 3 μέτρα), λευκοτσικνιάδες και κρυπτοτσικνιάδες, που στέκονται σαν αγάλματα στα ρηχά, και χαλκόκοτες με το εντυπωσιακό μεταλλικό τους χρώμα που αλλάζει στο φως του ήλιου. Κορμοράνοι θα λιάζονται με ανοιχτά τα φτερά πάνω στα δέντρα που αναδύονται από το νερό (το περίφημο «βυθισμένο δάσος») και τα όμορφα ροζ φλαμίνγκο κρυμμένα στις άκρες τις λίμνης στα ρηχά νερά.

▶️ 11:00-14:00 πεζοπορία στην λίμνη

Πεζοπορία &amp; Δράση: Θα περπατήσουμε στο ανατολικό ανάχωμα, μια διαδρομή επίπεδη και μαγευτική με θέα στο όρος Μπέλες, ανάμεσα σε κοπάδια νεροβούβαλων που θυμίζουν εικόνες σαβάνας.

ΧΑΡΑΚΤΗΡΙΣΤΙΚΑ ΔΙΑΔΡΟΜΗΣ:
Μπρος-πίσω, 7χλμ., Υ.Δ.: +/-5μ., Ω.Π.: 3 ώρες, Β.Δ.: 1 (εύκολη διαδρομή)

▶️ 14:-14:30 μετάβαση στο Κορυφούδι 

14:30-15:30 χρόνος για ιππασία (κόστος για γκρουπ 12€ ανά άτομο αντί 15€) ή τοξοβολία (8€ για γκρουπ ανά άτομο αντί 10€)

▶️ 16:00-18:00 γεύμα σε τοπική ταβέρνα
Θα δοκιμάσουμε την περίφημη τοπική κουζίνα: βουβαλίσιο κρέας στη γάστρα και το μοναδικό γλυκό καζάν ντιπί φτιαγμένο με βουβαλίσιο γάλα

▶️ 18:00 επιστροφή στο ξενοδοχείο και ελεύθερο απόγευμα


🗓️  3η ημέρα, Κυριακή, 31 Μαΐου: Η Δύναμη της Πέτρας και του Νερού – Σιδηρόκαστρο &amp; Άγκιστρο

▶️ 8:00-09:30 Πρωινό 

▶️ 09:30-10:30 Μετάβαση στο ιστορικό Σιδηρόκαστρο

▶️ 10:30-11:30 Επίσκεψη στο βυζαντινό Κάστρο (Ισσάρι) (είσοδος δωρεάν)

Το Κάστρο: Το Σιδηρόκαστρο (ή Ισσάρι) πήρε το όνομά του από το απόρθητο βυζαντινό κάστρο του που δεσπόζει πάνω σε ένα γρανιτένιο βράχο ύψους 155 μέτρων. Το κάστρο άρχισε να χτίζεται το 527 μ.Χ. επί Ιουστινιανού. Η οχύρωσή του ενισχύθηκε από το Βασίλειο Β’ το Βουλγαροκτόνο τον 11ο αιώνα και ολοκληρώθηκε από τον Ανδρόνικο Γ’ τον Παλαιολόγο (1328-1341).Το όνομά του («Σιδηρόκαστρο») το πήρε επειδή θεωρούνταν απόρθητο σαν σίδερο. 

Ο μύθος λέει ότι στα υπόγεια περάσματα του κάστρου υπάρχουν κρυμμένοι θησαυροί, αλλά και στοές που επικοινωνούν με την πόλη. Ο πιο δυνατός θρύλος όμως είναι αυτός της πίστης και της αντίστασης: το κάστρο ήταν πάντα ο «φύλακας» της κοιλάδας του Στρυμόνα, ένα πέτρινο μάτι που δεν έκλεισε ποτέ απέναντι στους επιδρομείς. Θα θαυμάσουμε την απεριόριστη θέα στον κάμπο και τα σύνορα από το «μπαλκόνι» της πόλης. Θα δούμε τα ερείπια των βυζαντινών τειχών, το μεγάλο πέτρινο σταυρό που φωτίζει το βράδυ και την πανοραμική θέα προς την κοιλάδα του Στρυμόνα, το όρος Μπέλες και το όρος Άγκιστρο.

▶️ 11:30-11:45 Επιβίβαση στο πούλμαν για Ζεστά Νερά (στους τεχνητούς καταρράκτες)

▶️ 11:50-13:50 Πεζοπορία στο μονοπάτι των Καταρρακτών (Ζεστά Νερά) ή το μονοπάτι του Κρουσοβίτη ποταμού και μπάνιο στις βάθρες. 

ΧΑΡΑΚΤΗΡΙΣΤΙΚΑ ΔΙΑΔΡΟΜΗΣ:
Μπρος-πίσω, 2χλμ., Υ.Δ.: +/-50μ., Ω.Π.: 30 λεπτά, Β.Δ.: 1 (Εύκολη διαδρομή)

Οι Καταρράκτες: Η διαδρομή μας ξεκινά από την περιοχή Ζεστά Νερά λίγο έξω από την πόλη του Σιδηροκάστρου. 
Πεζοπορούμε σε πανέμορφο και βατό μονοπάτι κάτω από τη σκιά αιωνόβιων πλατανιών, παράλληλα με τον ποταμό Κρουσοβίτη. Λέγεται πως σε τέτοια μέρη κατοικούσαν οι Νύμφες. Καθώς το φως του ήλιου τρυπάει τη φυλλωσιά και καθρεφτίζεται στα σταγονίδια του καταρράκτη, δημιουργεί μικρά ουράνια τόξα. Είναι η στιγμή που νιώθεις πως αν κλείσεις τα μάτια, θα ακούσεις το γέλιο τους ανάμεσα στο κελάρυσμα του νερού. Φτάνοντας στους τεχνητούς καταρράκτες, το θέαμα κόβει την ανάσα. Το νερό πέφτει ορμητικά, δημιουργώντας μια δροσερή ομίχλη που αναζωογονεί το πρόσωπο. Εδώ, στις «κολυμπήθρες», οι πιο τολμηροί θα απολαύσουν ένα μπάνιο που θα τους μείνει αξέχαστο. Το νερό είναι κρυστάλλινο, «ζωντανό» και τόσο δροσερό που νιώθεις τις Νύμφες του δάσους να σε καλωσορίζουν στο βασίλειό τους. Είναι μια εμπειρία απόλυτης ελευθερίας.

▶️ 14:00-14:30 Επιστροφή στο πούλμαν και αναχώρηση για Άγκιστρο 

▶️ 14:30-16:00 Χαμάμ 30 λεπτά και κόστος 7,5€ το άτομο

Ιαματική Κάθαρση: Επίσκεψη στα ιαματικά λουτρά Άγκιστρου (12 χιλ. βόρεια του Σιδηροκάστρου) κυριολεκτικά μια ανάσα από τη Βουλγαρία. Το παλιό βυζαντινό χαμάμ (του 11ου αιώνα) είναι ένα πέτρινο κτίσμα με θολωτή οροφή και χαμηλό φωτισμό. Το νερό αναβλύζει στους 40°C. Πρόκειται για μια εμπειρία μυσταγωγίας που διώχνει κάθε ίχνος κούρασης. Το να κολυμπάς σε ένα αυθεντικό βυζαντινό λουτρό, με την ιστορία αιώνων στους τοίχους, είναι το απόλυτο δώρο στον εαυτό σου.

▶️ 16:00-18:00 φαγητό σε τοπική ταβέρνα στο Άγκιστρο

▶️ 18:00—19:00 μετάβαση στην Κερκίνη

▶️ 19:00-20:30 Η Ώρα της Σιωπής: Επιστρέφουμε στη λίμνη την πιο ιερή της ώρα. Θα περπατήσουμε στο φράγμα του Λιθότοπου εκεί που ο ήλιος «βουτάει» πίσω από το όρος Μπέλες και η λίμνη βάφεται με πορτοκαλί και μωβ χρώματα. Το δειλινό στην Κερκίνη δεν περιγράφεται με λέξεις, μόνο με συναισθήματα. Ο ουρανός γίνεται ένας καμβάς από χρώματα, ενώ οι σκιές των νεροβούβαλων που αποσύρονται για το βράδυ, και οι σιλουέτες των πουλιών που επιστρέφουν στις φωλιές τους δημιουργούν μια εικόνα απόλυτης γαλήνης. Είναι η στιγμή που η φύση ψιθυρίζει και εμείς απλώς ακούμε.

🗓️ 4η ημέρα, Δευτέρα, 1 Ιουνίου: Τα Οχυρά της Μνήμης και η Ιστορία που δονεί την ψυχή

▶️ 08:00-09:30 Πρωινό και αναχώρηση από το ξενοδοχείο

▶️ 9:30-10:30 μετάβαση στο Οχυρό Ρούπελ

▶️ 10:30-11:30 ξενάγηση στο Οχυρό Ρούπελ

Πριν αποχαιρετήσουμε αυτόν τον ευλογημένο τόπο, θα επισκεφτούμε το Μουσείο και τις Στοές στο Οχυρό Ρούπελ, ένα ταξίδι στο χρόνο που προκαλεί ρίγος και δέος.

Το Ρούπελ δεν είναι απλώς ένα στρατιωτικό μνημείο, είναι το σύμβολο της ελληνικής αυταπάρνησης. Αποτελεί σύμβολο ανδρείας και γενναιότητας, αποδεικνύοντας ότι μια «χούφτα» στρατιωτών μπορεί να αντιταχθεί σε μια ισχυρή πολεμική μηχανή. Ο διοικητής του οχυρού, Ταγματάρχης Γεώργιος Δουράτσος, απάντησε στο γερμανικό αίτημα παράδοσης με την ιστορική φράση: «Τα οχυρά δεν παραδίδονται, αλλά καταλαμβάνονται.»

Εδώ, η ιστορία «αναπνέει» μέσα στις δαιδαλώδεις υπόγειες στοές. Θα περπατήσουμε εκεί που η ελληνική ψυχή αντιστάθηκε στον κατακτητή. Η περιήγηση μέσα στις υπόγειες «φλέβες» του οχυρού είναι η πιο συγκλονιστική εμπειρία. 

Από το παρατηρητήριο, η θέα προς τα στενά του Στρυμόνα είναι το ιδανικό «κάδρο» για να κλειδώσουμε μέσα μας τις εικόνες της μακεδονικής γης.

▶️ 11:30-20:00 αναχώρηση και πιθανή άφιξη στην Αθήνα με στάση για φαγητό

Ολιγομελές γκρουπ 

Κόστος: Το δίκλινο  490€ (ανά άτομο), 590€ το μονόκλινο 

Για να δηλώσετε συμμετοχή, παρακαλούμε:

➡️ Συμπληρώστε τη φόρμα https://forms.gle/sLPkVT3C5LJV7PG7A
➡️  Ή καλέστε στα τηλέφωνα 6944351800, 210 9409801 (Στέλλα Λάιτμερ)

❗ Παρακαλούμε, όσοι ενδιαφέρεστε, δηλώστε έγκαιρα, για να εξασφαλίσουμε τα δωμάτια στο ξενοδοχείο. ❗

💥 Τα Απαραίτητα του Πεζοπόρου 💥
• Πεζοπορικά μποτάκια.
• Ξηρά τροφή για τις πεζοπορίες
• Τουλάχιστον 1,5-2 λίτρα ανά ημέρα
• Καπέλο, γυαλιά ηλίου και αντηλιακό
• Προσωπικό ατομικό φαρμακείο (χανζαπλάστ, ελαστικό επίδεσμο, προσωπικά φάρμακα)
• Μαγιό, πετσέτα, σαγιονάρες για το χαμάμ και τις βάθρες

Ο διοργανωτής της εξόρμησης ή/και ο συνοδός στην πορεία έχει το δικαίωμα να τροποποιήσει ή να ματαιώσει ένα πρόγραμμα που είναι σε εξέλιξη ή πριν την έναρξη αυτού για λόγους ασφάλειας ή ανωτέρας βίας (φυσικές καταστροφές, ακατάλληλες καιρικές συνθήκες κ.λπ.) ή/και να αποκλείσει συμμετέχοντα λόγω έλλειψης κατάλληλου πεζοπορικού εξοπλισμού.
 
🍽️  Γαστρονομία: Οι Γεύσεις της Λίμνης 🍽️

Η Κερκίνη είναι ο «ναός» του Νεροβούβαλου. Η τοπική κουζίνα είναι πλούσια, γήινη και εξαιρετικά ποιοτική.
Τι να δοκιμάσετε: 
•  Βουβαλίσιο κρέας: Στη γάστρα, σε λουκάνικο ή ως μπιφτέκι. Είναι το πιο υγιεινό κόκκινο κρέας, πλούσιο σε σίδηρο και πτωχό σε λιπαρά.
• Καζάν ντιπί: Φτιαγμένο παραδοσιακά με βουβαλίσιο γάλα – η γεύση του είναι ασύγκριτα πιο πλούσια
• Λιμνήσια ψάρια: Γριβάδι (ψητό ή στο φούρνο) για τους λάτρεις του ψαριού
- **Event URL**: https://allevents.in/serres/ΚΕΡΚΙΝΗ-Το-Οδοιπορικό-των-Φτερωτών-Θεών-Συνοδός-στις-πορείες-Μάνος-Παπακαλοδούκας/200029870264756
- **Event Categories**: 
- **Interested Audience**: 
  - total_interested_count: 20

## Ticket Details

- **Ticket URL**: http://facebook.com/200029870264756?utm_source=AllEvents.in&utm_medium=event-discovery-platform&utm_campaign=serres-events

## Event venue details

- **city**: Serres
- **state**: SR
- **country**: Greece
- **location**: Λίμνη Κερκίνη
- **lat**: 41.21
- **long**: 23.13
- **full address**: Λίμνη Κερκίνη, Serres, Greece

## Event Organizer details

- **affiliate_id**: 2
- **organizer**: ΕΞΕΡΕΥΝΗΤΕΣ-Φίλοι Πολιτιστικών και Πεζοπορικών εξορμήσεων (https://allevents.in/org/ΕΞΕΡΕΥΝΗΤΕΣ-Φίλοι-Πολιτιστικών-και-Πεζοπορικών-εξορμήσεων/20238580)

## Event gallery

- **Alt text**: banner
  - **Image URL**: https://cdn-az.allevents.in/events8/banners/f7629f1d7fa935739158a0abea936c4caedaf2b86caee61471bb4ac3d9c928e3-rimg-w1080-h608-dc6488aa-gmir?v=1774690436
- **Alt text**: thumbnail
  - **Image URL**: https://cdn-az.allevents.in/events8/banners/d482161e25ccd9d193f52a7905dd0392b99e96c344291961c0cd0e5c56728e6b-rimg-w300-h300-dc7297b9-gmir?v=1774690436

## FAQs

- **Q**: When is the event happening?
  - **A:** Fri, 29 May, 2026 at 07:00 am (+03:00)
- **Q**: Where is the event happening?
  - **A:** Λίμνη Κερκίνη, Serres, Greece
- **Q**: Who is organizing the event?
  - **A:** ΕΞΕΡΕΥΝΗΤΕΣ-Φίλοι Πολιτιστικών και Πεζοπορικών εξορμήσεων
- **Q**: What type of event is this?
- **Q**: Where can I find ticket details about ΚΕΡΚΙΝΗ: Το Οδοιπορικό των Φτερωτών Θεών Συνοδός στις πορείες Μάνος Παπακαλοδούκας ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "Event",
        "name": "ΚΕΡΚΙΝΗ: Το Οδοιπορικό των Φτερωτών Θεών Συνοδός στις πορείες Μάνος Παπακαλοδούκας",
        "image": "https://cdn-az.allevents.in/events8/banners/f7629f1d7fa935739158a0abea936c4caedaf2b86caee61471bb4ac3d9c928e3-rimg-w1080-h608-dc6488aa-gmir?v=1774690436",
        "startDate": "2026-05-29T07:00:00+03:00",
        "endDate": "2026-06-01T20:00:00+03:00",
        "url": "https://allevents.in/serres/ΚΕΡΚΙΝΗ-Το-Οδοιπορικό-των-Φτερωτών-Θεών-Συνοδός-στις-πορείες-Μάνος-Παπακαλοδούκας/200029870264756",
        "eventStatus": "https://schema.org/EventScheduled",
        "location": {
            "@type": "Place",
            "name": "Λίμνη Κερκίνη",
            "address": {
                "@type": "PostalAddress",
                "name": "Λίμνη Κερκίνη, Serres, Greece",
                "addressLocality": "Serres",
                "addressRegion": "SR",
                "addressCountry": "GR"
            },
            "geo": {
                "@type": "GeoCoordinates",
                "latitude": "41.21",
                "longitude": "23.13"
            }
        },
        "eventAttendanceMode": "https://schema.org/OfflineEventAttendanceMode",
        "description": "ΚΕΡΚΙΝΗ: Το Οδοιπορικό των Φτερωτών Θεών\nΤετραήμερο του Αγίου Πνεύματος (29.05.-01.06.2026)\n\nΣυνοδός μας στις πορείες ο Μάνος Παπακαλοδούκας\n\nΕκεί που η Γη Αγγίζει τον Ουρανό και το Νερό Ψιθυρίζει Θρύλους\nΥπάρχουν μέρη που τα βλέπεις και μέρη που τα νιώθεις με κάθε σου ανάσα.\n\nΟι Εξερευνητές σάς πρ",
        "organizer": [
            {
                "@type": "Organization",
                "name": "-    ",
                "url": "https://allevents.in/org/ΕΞΕΡΕΥΝΗΤΕΣ-Φίλοι-Πολιτιστικών-και-Πεζοπορικών-εξορμήσεων/20238580"
            }
        ]
    }
]
```